ইমোজি
ইমোজি প্রথমে শুধু জাপানি মোবাইল অপারেটর, NTT DoCoMo, au এবং সফ্‌টব্যাঙ্ক মোবাইলে (প্রাক্তন ভোডাফোন) ব্যবহৃত হত। এই সংস্থাগুলি নিজেদের আলাদা আলাদা ইমোজি ব্যবহার করত। বিশ্বের প্রথম ইমোজি শিগেটাকা কুরিতা ১৯৯৮ সালে তৈরি করেন। তিনি ছিলেন NTT DoCoMo-র আই-মোবাইল ইন্টারনেট প্ল্যাটফর্ম দলের সদস্য। কুরিতা আবহাওয়ার সংকেত, চিনে অক্ষর এবং রাস্তার চিহ্নগুলোকে ইমোজিকে রূপান্তরিত করেন। এমনকি মাংগায় মনের ভাব বোঝাতে যে সব চিহ্ন ব্যবহৃত হত (যেমন, বুদ্ধি বোঝাতে বাল্‌ব), সেগুলোকেও ইমোজি বানানোর কাজে লাগান। আই-মোডের মেসেজিং পরিষেবাটি বৈদ্যুতিন যোগাযোগকে ত্বরান্বিত করতে এবং বাজারে নিজেদের উৎকর্ষ বাড়াতে ১৭৬টি ১২×১২ পিক্সেলের ইমোজির প্রথম সেট প্রকাশ করে। কুরিতা মানুষের মুখভঙ্গি এবং শহরের অন্যান্য জিনিসপত্র পর্যবেক্ষণ করে নিজেই প্রথম ১৮০টি ইমোজি তৈরি করেন।
মধ্যাঙ্গুলি প্রদর্শন
ভাষাতত্ত্ববিদ জেসে শেইডলোয়ার যুক্তরাষ্ট্রে ১৮৯০ এর সময় থেকে এই ইঙ্গিতের; ধীরে ধীরে বহুল ব্যবহৃত হবার প্রমাণ খুজে পান। নৃতত্ত্ববিদ ডেসমণ্ড মরিসের, মতে ইতালীয় অভিবাসীদের দ্বারাই এই সংস্কৃতির যুক্তরাষ্ট্রে অনুপ্রবেশ ঘটেছে। যুক্তরাষ্ট্রে কখন থেকে এর ব্যবহার শুরু হয়েছে তার সুনির্দিষ্ট তথ্যপ্রমাণ নেই। তবে যুক্তরাষ্ট্রের ইতিহাসে অঙ্গুলী প্রদর্শনের প্রথম ইতিহাস সংরক্ষিত হয়  ১৮৮৬ সালে, ক্রীড়াবিদদের কারণে। ওল্ড হস রাডবোর্ন তার প্রতিপক্ষ দল নিউ ইয়র্ক জায়ান্টসের একজন সদস্যকে অঙ্গুলি প্রদর্শন করেন। সেসময় তা ক্যামেরাবন্দী হয়। রাডবোর্ন বোস্টন বিনেটারসের বেসবল পিচার(নিক্ষেপক) ছিলেন। "Speedy" (1928) নামক নির্বাক চলচ্চিত্রে হ্যারল্ড লিওড অভিনয় করার ২৪ মিনিটের মাথায় লুনা পার্কে আয়নায় নিজেকে প্রতিচ্ছবিকে বিকৃত করেন, বিকৃত করার সময় এই ইঙ্গিতটি তিনি ব্যবহার করেছিলেন। যদিও ঠিক কী অর্থে তিনি এ কাজটি করেছিলেন, তার অর্থ পরিস্কার নয়।